**პრობლემა**

საქართველოში ფეხბურთი ყველაზე პოპულარული სპორტია, თუმცა, ამის მიუხედავად, შიდა ჩემპიონატისადმი ინტერესი ქვეყანაში ძალიან დაბალია.

ეს დიდწილად გამოწვეულია იმით, რომ ქართველი ქომაგები მხოლოდ უცხოურ კლუბებს გულშემატკივრობენ და ქართული ფეხბურთისადმი ინდეფერენტულები არიან, რადგანაც არ აქვთ არანაირი „მუღამი“.

**ინსაითი**

ფეხბურთის მოყვარულები ხშირ შემთხვევაში აზარტული ადამიანები არიან და მათთვის ნებისმიერი მატჩი საინტერესო ხდება, როგორც კი უჩნდებათ დამატებითი ინტერესი.

**ბიგ აიდია**

ვითამაშოთ ერთად!

**გადაწყვეტა**

გულშემატკივარს უნდა მივცეთ საშუალება, რომ თავად მიიღოს მონაწილეობა შიდა ჩემპიონატში. ამისათვის უნდა შეიქმნას ვებ-საიტი “ვირტუალური პრო-ლიგა,“ საფეხბურთო სამყაროში უზომოდ პოპულარული Fantasy Football-ის ქართული ანალოგი. საკუთარი Fantasy ლიგა აქვს მსოფლიოში ყველა წამყვანს დივიზიონს - ინგლისურ პრემიერლიგას, გერმანულ ბუნდესლიგას, იტალიურ სერია-ა-ს, ესპანურ პრიმერადივიზონს, ასევე ჩემპიონთა ლიგას, ევროპის ლიგას, მსოფლიო და ევროპის ჩემპიონატებს. ინგლისის პრემიერლიგის Fantasy Football-ს 4 500 000 უნიკალური მომხარებელი ყავს, მათ შორის 10 000-მდე ქართველია.

**მექანიკა**

„ვირტუალური პრო-ლიგა“ აზარტულია და მომხმარებლისგან მოითხოვს გუნდების საფუძვლიანად გაცნობას და მატჩებისთვის თვალტურის დევნებას, შესაბამისად იწვევს ჩართულობას მთელი სეზონის განმავლობაში. სეზონის დასაწყისში მოთამაშე აკომპლექტებს საკუთარ გუნდს. ამისათვის მას აქვს საწყისი ბიუჯეტი და თითო ქართული გუნდიდან 3 მოთამაშის არჩევის უფლება. ყველა ფეხბურთელს აქვს საკუთარი სატრანსფერო ფასი. არჩეული მოთამაშეები „ვირტუალურ პრო-ლიგაში“ აგროვებენ ქულებს იმის მიხედვით, თუ როგორ ითამაშებენ რეალურ მატჩებში. (გოლის გატანა 5 ქულა, გოლის არ გაშვება 6 ქულა, ყვითელი ბარათი -1 ქულა, საგოლე პასი 3 ქულა და ა.შ.) ვირტუალური გუნდის პატრონს ყოველი სათამაშო კვირის ბოლოს უგროვდება გუნდის ჯამური ქულა. მომდევნო სათამაშო კვირის დაწყებამდე, მას შეუძლია შეასრულოს ტრანსფერები და შეცვალოს ის ფეხბურთელები, ვისი პერფორმანსითაც უკმაყოფილო იქნება. საერთო რეიტინგში მოთამაშე-გულშემატკივრები ნახულობენ ერთმანეთის შედეგებს და იბრძვიან ყოველთვიური ლიდერობისა და სეზონის გამარჯვებულის ტიტულის მოსაპოვებლად. თვის გამარჯვებულები საჩუქრად იღებენ სათამაშო კონსოლებს (Xbox, PS) ხოლო სეზონის გამარჯვებულს სუპერ-პრიზი, 20 000 ლარი ელოდება.

 სეზონის დასაწყისში გულშემატკივარი ირჩევს თავის ფავორიტ ქართულ გუნდს, რის შედეგედაც მის ვირტუალურ გუნდს ემატება მეთორმეტე მოთამაშე - იგი თავად ხდება გუნდის ნაწილი და ეძლევა საშუალება თავადაც დააგენერიროს ქულები. ამისათვის იგი უნდა დაესწროს ფავორიტი გუნდის თამაშს (ყველა თამაშის ბილეთზე დატანილი იქნება უნიკალური კოდი, რომლის „ვირტუალურ პრო-ლიგა“-ში შეყვანაც, მეთორმეტე მოთამაშეს 5 ქულას მოუტანს. ქულა ორმაგდება, თუ ფავორიტი გუნდი შენი სტადიონზე ყოფნის დღეს იგებს.)

„ვირტუალური პრო-ლიგის“ ვებსაიტიდან შესაძლებელი იქნება საფეხბურთო განრიგის ნახვა, გუნდების შემადგენლობების გადამოწმება და ბილეთების შეძენა.

**Web**

პოპულარული სპორტული საიტები გადაიტვირთება ბანერებითა და პრე-როლებით, რომლის საშუალებითაც ფეხბურთელები პირადად მიმართავენ „ვირტუალური პრო-ლიგის“ მოთამაშე გულშემატკივრებს და ატყობინებენ თუ როგორ ფორმაში არიან მომდევნო მატჩის წინ. ბანერები და პრე-როლები განახლდება ყოველკვირეულად.

ზუგდიდის „ზუგდიდის“ მეკარე ირაკლი დევაძე:

„ტრავმა მოვირჩინე, გოლის გაშვებას არ ვაპირებ.“

ქუთაისის „ტორპედოს“ ნახევარმცველი თენგიზ ბრეგაძე:

„ორი საგოლე პასი ჩემზე იყოს!“

„დინამო თბილისის“ თავდამსხმელი ვლადიმერ დვალიშვილი:

„გოლს უეჭველად გავიტან!“

სერიას გააერთიანებს მესიჯ-ბოქსი - „ამირჩიე და მოდი - მე შენთვის ვთამაშობ!“ და „ვირტუალური პრო-ლიგის“ ვებ-საიტზე გადასასვლელი ლინკი.

**OOH**

ქალაქში გამოჩნდება პოსტერების სერია, რომელიც ერთმანეთს შეადარებს და გააფეტიშებს ქართული გუნდების ფეხბურთელების შესაძლებლობებს.

ჯაბა ჯიღაური (დინამო თბილისი) vs ხავიერ აკა (ჩხერიმელა)

პრინტებზე მოცემული იქნება სტატისტიკური ინფორმაცია და კონკრეტული მოთამაშის დამახასიათებელი დეტალები. ეს ერთის მხრივ გულშემატკივარს დაეხმარება „ვირტუალურ პრო-ლიგაში“ გუნდის დასაყენებლად, მეორეს მხრივ კი წარმოაჩენს რომ ქართულ კლუბებში საინტერესო ინდივიდუალები თამაშობენ.

**სტადიონი**

სტადიონზე მატჩების დროს ყველა მოთამაშეს ეცმევა შიდა მაისური, რომელზეც გამოსახული იქნება „ვირტუალური პრო-ლიგის“ მიმდინარე ლიდერის ფოტო. გოლის გატანის შემთხვევაში ფეხბურთელი მაისურს მოულოდნელად გადაიწევს თავზე და სახეზე გულშემატკივრის სახე გადაეფარება, თითქოს თავად ქომაგმა გაიტანა გოლი.